cyanic-selkie/wikianc huggingface dataset:
Jacques Lecoq
Lecoq korosti opetuksessaan fyysistä teatteria, liikettä ja pantomiimia. Hän kiinnostui teatterista nuoruudessaan urheiluharrastuksen, erityisesti voimistelun kautta. Hän piti liikkeen geometriaa ja urheilun rytmiikkaa eräänlaisena fyysisenä runoutena.
Lecoq asui muutamia vuosia Italiassa, jossa hän perehtyi Commedia dell'arteen ja esiintyi Dario Fon kanssa. Lecoqin oppilaita ovat olleet muun muassa Geoffrey Rush, Isla Fisher, Toby Jones ja Gates McFadden. Suomalaisia Jacques Lecoqin teatterikoulussa opiskelleita ovat Marc Gassot ja Merja Pöyhönen.
Sinikka Sundberg
Sinikka Helena Sundberg (o.s. Karjala; s. 24. maaliskuuta 1941 Ilmajoki) on entinen suomalainen pesäpalloilija.
Sini Sundberg pelasi mestaruussarjassa vuodesta 1958 lähtien. Suomen mestaruuden hän saavutti Pallo-Toverien joukkueessa 1958, 1959 ja 1963-66. Itä-Länsi -ottelussa Sini pelasi 1961, jolloin hänet palkittiin kentän parhaana. Vuonna 1968 Sundberg siirtyi Lännen Pallon joukkueeseen.
Lentopallossa Sinikka on Saavuttanut SM-pronssia 1958 ja pelannut Suomi-Viro -maaottelussa 1959.
Roger Mathis
Roger Mathis (4. huhtikuuta 1921 – 9. heinäkuuta 2015 ) oli sveitsiläinen jalkapalloilija. Hän pelasi puolustajana. Hän kuului Sveitsin maajoukkueeseen jalkapallon maailmanmestaruuskilpailuissa 1954. Hänen seuranaan oli vuosina 1953–1955 FC Lausanne-Sport.
Saaren kartano (Tammela)
Kartano sijaitsee Pyhäjärven ja Kuivajärven väliin jäävällä saarella. Saari on pituudeltaan noin 1,5 kilometriä ja noin kilometrin levyinen. Sen läpi kulkee Tammelan kirkonkylästä Hämeen Härkätielle johtava tie, yhdystie 2823. Saaren pohjoispään yhdistää nykyään mantereeseen Venesillan kannas. Eteläpäässä Saarensalmen yli johtaa kannen yläpuolisilla tukikaarilla varustettu teräsbetoninen kaarisilta, joka on valmistunut vuonna 1923.
Kartanon kaksikerroksinen päärakennus on valmistunut vuonna 1820, se on mansardikattoinen ja julkisivun pylväsjäsentelyineen kustavilaista kartanoarkkitehtuuria. Rakennus on hirsirunkoinen ja rapattu. Kartanomiljööseen kuuluu kaikkiaan kolmisenkymmentä rakennusta, vanhimmat 1700-luvulta, joukossa on useita asuin- ja huvilarakennuksia. Tilan talouskeskus on hieman erillään ja siinä on mm. tiiliset navetta ja talli, muita maatalousrakennuksia sekä konttori- ja asuinrakennuksia. Kartanon päärakennusta ympäröivä puisto ulottuu Kuivajärven rantaan. Puisto on rakennettu 1920- ja 1940-luvuilta peräisin olevien suunnitelmien mukaan.
Unimate
Unimate oli ensimmäinen teollisuusrobotti. Se otettiin käyttöön vuonna 1961 General Motorsin Inland Fisher Guide plant-tehtaalla New Jerseyn osavaltion Ewing townshipissä.
Saaren kartano (Tammela)
Kartano muodostettiin vuonna 1599 yhdistämällä useita Saaren kylän tiloja. Kartanoon liitettiin vielä myöhemmin muita tiloja, viimeisenä Kankaisten ratsutila vuonna 1793. Laajimmillaan kartano oli vuonna 1918 ennen torpparilain voimaantuloa, jolloin maata oli noin 3 500 hehtaaria. Tuolloin kartanossa oli 24 torppaa. Kartanosta on erotettu mm. asutuslain nojalla liki 1 000 hehtaaria. Saaren kansanpuisto on perustettu kartanon maille vuonna 1932.
Unimate
Historia
George Devol (1912–2011) oli 1950-luvun alusta alkanut selvittää yleiskäyttöistä, tietokoneohjattua manipulaattoria tietokoneiden magneettinauhakelojen käsittelyyn ja kirjoitti tästä vuonna 1954 patenttihakemuksen. Sen kuvaus kattoi myös teollisuusrobotin toiminnan. Devolille myönnettiin patentti 1961. Laitteen kehityskustannus oli suuri ja Devol sai rahoittajaksi yrityksen nimeltä Consolidated Diesel Electronic (Condec). Unimation Incorporated aloitti Condecin osana. Johtajaksi Unimationille palkattiin Joseph Engelberger (s. 1925).
Saaren kartano (Tammela)
Kartanon omistajia ovat olleet muun muassa de la Chapellet. Vuodesta 1930 lähtien omistajina ovat olleet von Frenckellit, tästä suvusta ensimmäisenä Helsingin apulaiskaupunginjohtaja Erik von Frenckell ja hänen kuoltuaan tytär, teatterinjohtaja Vivica Bandler. Nykyään kartanon omistaa Mikael von Frenckell.
Vinaya
Vinaya (pali ja sanskrit) on buddhalaisen kaanonin (Tripitaka) osio, joka sisältää säännöt ja menettelytavat, jotka hallitsevat buddhalaista luostariyhteisöä eli sanghaa. Kolme rinnakkaista Vinaya-perinnettä on edelleen käytössä nykyisissä luostariyhteisöissä: Theravada (Sri Lankassa ja Kaakkois-Aasiassa), Mulasarvastivada (Tiibetin buddhalaisuudessa ja Himalajan alueella) ja Dharmaguptaka (Itä-Aasian buddhalaisuudessa). Näiden vinaya-perinteiden lisäksi useiden Intian buddhalaisuuden, nyt jo sammuneiden koulukuntien vinaya-tekstit ovat säilyneet Tiibetiläisissä ja Itä-Aasialaisissa kaanoneissa, mukaan lukien koulukunnat: Kāśyapīya, Mahāsāṃghika, Mahīśāsaka ja Sarvāstivāda.
Saaren kartano (Tammela)
Saaren kartanon lähimaisemia ovat ikuistaneet kankaalle mm. Magnus von Wright ja Albert Edelfelt. Tunnettu on etenkin Edelfeltin vuosina 1889–1890 Saaren kartanon mailla, läheisellä Kaukolanharjulla maalaama Kaukolanharju auringonlaskun aikaan, jota pidetään yhtenä Suomen taiteen kultakauden tärkeistä teoksista. Vuonna 1926 Lounais-Hämeen kotiseutu- ja museoyhdistys rakensi Kaukolanharjun näkötornin Saaren kartanon maille paikalle, jolla Edelfelt oli maalannut teoksensa, ja vuonna 1934 samalle alueelle Kuivajärven rannalle, niin ikään kartanon maille perustettiin Saaren kansanpuisto yleistä virkistystä ja vapaa-ajanviettoa varten. Vuodesta 1980 puiston omistajina ovat olleet Tammelan kunta ja Forssan kaupunki.
Unimate
Historia
Ensimmäisen robotin General Motorsille myi Devol itse. Robotin tehtävänä oli palvella painevalukonetta. Unimate 1900 -mallinen robotti nosti punahehkuisia autonosia, käytti osat jäähdytysnesteessä ja siirsi ne sitten kuljettimelle. Työntekijät eivät vastustaneet automaatiota, koska olivat varmoja koneen epäonnistumisesta. Toisaalta robotin työtehtävä oli myös likainen, yksitoikkoinen ja vaarallinen.
Tuomas Iiskola
Tuomas Iiskola (s. 28. lokakuuta 1992) on suomalainen salibandyn pelaaja, pelipaikaltaan hyökkääjä. Hän edustaa Salibandyliigassa pelaavaa Esport Oilersia. Iiskola on pelannut myös nuorten ja miesten Suomen salibandymaajoukkueissa.
Unimate
Historia
Robottia esiteltiin ensimmäisen kerran julkisesti vuonna 1961 Chicagon messuilla, jossa robotilla koottiin kirjaimista yksinkertaisia lauseita. Engelberger pääsi vuonna 1966 esittelemään robotin ohjelmoitavuutta Johnny Carsonin isännöimässä The Tonight Show’ssa, jossa robotti muun muassa kaatoi olutta, löi golfpalloa ja johti orkesteria.
Tekniikka
Unimate-robottia voidaan kuvata nivelöidyksi käsivarreksi, jonka liikkeitä ohjasi rumpumuistiin tallennetut komennot. Käsivarsi pystyi kääntymään jalustallaan, keinumaan keskivartalosta ja pidentämään kättään työntämällä liukutankoa ulospäin. Ranne pystyi kiertymään vaaka-akselin ympäri ja ranteeseen oli kiinnitetty työkalupihti. Ohjelmoitavia akseleita oli siis neljä ja työkalu. Robotti oli sähkökäyttöinen, koska tuolloin hydrauliikkaa ei saatu toimimaan luotettavasti. Robotin kehittäjät joutuivat mekaniikan lisäksi kehittämään myös sopivaa tietokonetta ohjaukseen.
Tuomas Iiskola
Tähänastinen kohokohta 2010-2011 nuorten MM-kultaan ja Salibandyliiton vuoden poikajuniorin titteliin huipentunut läpimurtokausi. Iiskola löi läpi Salibandyliigassa, jossa oli saldollaan 17+14=31 Erän pistekakkonen Lauri Kapasen jälkeen ja lukemalla +21 joukkueen kärkimies plusmiinustilastossa. Kaudella 2012-13 Iiskola oli joukkueensa pistepörssin ykkönen teholukemin 23+19=42.
Kaudella 2013-2014 oli joukkueensa paras pistemies ja kannatteli harteillaan sarjan huonointa joukkuetta yhdessä maalivahdin Santtu Strandbergin kanssa. Tuomas esiintyi kaikissa joukkueensa runkosarjan otteluissa. Pistekeskiarvoksi runkosarjassa muodostui 2,8. Paras ase kova laukaus, joka viuhuu sisään puolikentästä saakka.
Tuomas Iiskolan veli Heikki Iiskola pelaa salibandya myös Esport Oilersissa.
Vinaya
Sana vinaya on johdettu sanskritinkielisestä verbistä, joka voi tarkoittaa johtamista, pois viemistä, kouluttamista, kesyttämistä tai opastamista tai vuorotellen kouluttamista tai opettamista. Se käännetään usein 'kurinalaisuudeksi', ja termi Dhamma-vinaya, 'opiksi ja kurinalaisuudeksi', jota Buddha käytti viittaamaan täydellisiin opetuksiinsa, viittaten sen olennaiseen rooliin buddhalaisessa harjoituksessa.
Alkuperä
Theravada-koulukunnan Suttavibhanga -tekstin alkuperätarinan mukaan buddhalainen sangha asui Buddhan opetuksen alkuvuosina yhdessä harmonisesti ilman vinayaa, koska sille ei ollut tarvetta, sillä kaikki Buddhan varhaiset opetuslapset olivat osittain heränneitä, tai täysin valaistuneita. Sanghan laajetessa syntyi tilanteita, joita Buddha ja maallikkoyhteisö pitivät sopimattomina kerjäläisille.
Buddhalaisen perinteen mukaan Upāli resitoi täydellisen vinaya piṭakan ensimmäisessä buddhalaisessa neuvostossa pian Buddhan kuoleman jälkeen. Kaikki tunnetut vinaya-tekstit käyttävät samaa järjestelmää sääntöjen järjestämiseen ja ne sisältävät samat kappaleet, mitä tutkijat pitävät osoituksena siitä, että vinayan perusrakenteen on täytynyt olla muodostunut ennen buddhalaisten koulukuntien eriytymistä.
Vaikka perinteiset lähteet asettavat vinayan alkuperän Buddhan elinajalle, kaikki nykyiset käsikirjoitusperinteet ovat peräisin huomattavasti myöhemmältä ajalta - useimmat noin 400-luvun tienoilta. Vaikka varhainen buddhalainen yhteisö näyttää eläneen pääasiassa vaeltelevina munkkeina almuja kerjäten, monet vinayan säännöistä kaikissa traditioissa olettavat normina paikallaan pysyvää luostarilaitosta, kuten myös säännöllisiä yhteisiä aterioita, joita joko maallikkolahjoittajat järjestävät tai jotka rahoitetaan luostareiden varoista. Varhaisimmat ajoitukset, jotka voidaan muodostaa useimmille vinaya-teksteille, ovat niiden kääntäminen kiinaan kielelle noin 400-luvun paikkeilla. Theravada-koulukunnan vinayan varhaisimmat muodostetut päivämäärät perustuvat koottuihin Buddhaghosan kommentaareihin 400-luvulta ja ne tulivat tunnetuiksi länsimaiselle tutkijoille 1600- ja 1700 lukujen käsikirjoitusten kautta. Mulasarvastivada-koulukunnan vinaya käännettiin kiinaksi 700-luvulla ja tiibetiksi 800-luvulla, mutta siitä on olemassa sanskritin kielisiä käsikirjoituksia myös 400-600 -luvuilta. Tieteellinen konsensus ajoittaa Mūlasarvāstivāda-koulukunnan vinayan 1000-luvun ensimmäisille vuosisadoille, vaikkakin kaikki sen käsikirjoitukset ja käännökset ovatkin suhteellisen myöhäiseltä ajalta.
Yleiskatsaus
Vinayan ytimessä on joukko sääntöjä, jotka tunnetaan nimellä Patimokkha pālin ja Prātimokṣa sanskritin kielellä. Tämä on lyhin osio jokaisessa vinayassa, ja sitä pidetään yleisesti varhaisimpana. Tämä sääntökokoelma resioitoidaan sanghan kokoontumisissa uuden ja täyden kuun aikaan. Säännöt on siinä lueteltu laskevassa järjestyksessä vakavimmista (neljä sääntöä, joihin rikkomiseen liittyy karkottaminen yhteisöstä), aina viiteen lievempien rikkomusten sääntöluokkiin. Useimpiin perinteisiin sisältyy selkeä luettelo säännöistä, nimeltään prātimokṣa-sutra, jotka on tarkoitettu resitoitaviksi. Theravada-perinteessä patimokkha-säännöt esiintyvät ainoastaan kirjoitettuina eksegeesien ja kommentaarien rinnalla (vibhanga). Vaikka prātimokṣa-sääntöjä säilytetään monissa perinteissä vibhangasta riippumattomana, oppiineet eivät yleisesti ottaen usko, että sen sisältämiä sääntöjä noudatettiin ja pantiin täytäntöön ilman tulkitsevan perinteen tarjoamaa kontekstia edes alkuvaiheessa. Monet vibhangassa esiintyvistä poikkeuksista ja mielipiteistä näyttävät johtuvan vanhemmista tavoista; siitä mikä oli, ja siitä mikä ei ollut sallittua vaeleleville askeetikoille intialaisessa perinteessä.
Vinayan toinen tärkeä osa, vibhanga tai suttavibhangasisältää kommentaareja kaikkiin prātimoksassa lueteltuihin sääntöihin. Tyypillisesti, tämä sisältää säännön alkuperän tietyssä tapauksessa tai kiistassa, sekä sen muunnelmat, jotka osoittavat sääntöön liittyvät muut tilanteet, sekä poikkeukset, jotka ottavat huomioon tilanteet, joita ei pidetä yleisemmän säännön rikkomisena.
Vinayan kolmas osio tunnetaan nimellä Vinayavastu, Skandhaka tai Khandhaka, joka tarkoittaa 'jakoja' tai 'lukuja'. Näiden tekstien jokainen osa käsittelee jotain luostarielämän erityistä osa-aluetta, sisältäen esimerkiksi menettelyjä ja määräyksiä, liittyen ordinaatioon, lääketieteellisten tarvikkeiden hankkimiseen ja varastointiin sekä kaapujen hankintaan ja jakeluun. Tämän osion viimeinen osio, Ksudrakavastu ("pienempi osio"), sisältää muita sääntöjä, jotka eivät kuulu muihin osioihin, ja se on joissakin perinteissä niin suuri, että sitä käsitellään erillisenä teoksena. Suuri yhtenevyys skandhakan eri muotojen välillä, jotka ovat peräisin eri traditioista ja kielistä, ottaen huomioon myös kappaleiden määrät (yleensä 20) sekä niiden aiheet ja sisällöt, on johtanut tutkijat päätelmään, jonka mukaan niiden on perustuttava yhteiseen alkuperään.
Rinnakkaisia ja riippumattomia pratimoksa-sääntöjä sekä Vibhnagoja esiintyy kussakin traditiossa sekä munkeille ja nunnille. Suurin osa munkkeja ja nunnia koskevista säännöistä on identtisiä, mutta nunnien Prātimokṣa ja Vibhanga sisältävät lisäsääntöjä, jotka koskevat vain nunnia, erityisesti kahdeksan Garudhammaa. Paalinkielisessä traditiossa Khandhakan erityinen luku käsittelee erityisesti nunnia koskevia asioita, ja Mulasarvastivada-koulukunta omistaa suurimman osan Ksudrakavastu-osion kahdesta osa-alueesta nunnia koskeville kysymyksille.
Tekstit
Theravada vinaya on säilynyt Pāli-kaanonin Vinaya piṭakassa. Mūlasarvāstivāda vinaya on säilynyt sekä Tiibetin buddhalaisessa kaanonissa, Kangyurissa, sen kiinankielisessä versiossa, että epätäydellisessä sanskritinkielisessä käsikirjoituksessa. Jotkin muut täydelliset vinaya-tekstit ovat säilyneet Kiinan buddhalaisessa kaanonissa (ks. Taishō Tripiṭaka ) ja niihin kuuluvat:
Näistä on olemassa kuusi täydellistä versiota. Lisäksi eri kielillä on säilynyt fragmentteja jäljellä olevista versioista. Seuraavat kolme ensimmäistä ovat edelleen käytössä.
Itä-Aasian buddhalaisuus
Kiinan, Korean, Taiwanin ja Vietnamin buddhalaiset seuraavat Dharmaguptaka-koulukunnan vinayaa (四分 律), joka sisältää 253 sääntöä munkeille ja 348 sääntöä nunnille. Jotkut Japanin koulukunnat noudattavat samaa teknisesti, mutta monet siellä olevat munkit ovat naimisissa, mitä voidaan pitää sääntöjen rikkomisena. Muut japanilaiset munkit noudattavat vain Bodhisattva-sääntöjä, jotka ovat peräisin Brahākālasutran (梵網 經) Mahāyāna-versiosta. Bodhisattva-säännöt sisältävät kaksi osaa: toiset maallikoille ja toiset papeille. Kiinalaisen buddhalaisen perinteen mukaan sen, joka haluaa noudattaa pappeja koskevia Bodhisattva-sääntöjä, on ensin noudatettava kymmentä sääntöä sekä korkeaa ordinaatiota (munkkien tai nunnien sääntöjä).
Tiibetin buddhalaisuus
Tiibetin buddhalaiset Tiibetissä, Bhutanissa, Mongoliassa, Nepalissa, Ladakhissa sekä muissa paikoissa seuraavat Mūlasarvāstivāda-koulukunnan vinayaa, joka sisältää 253 sääntöä munkeille ja 364 sääntöä nunnille. Näiden pratimokṣa-sääntöjen lisäksi on olemassa monia niitä täydentäviä sääntöjä.
Rooli Mahāyāna-buddhalaisuudessa
Yogācārabhūmi Śāstraan kuuluvan Mahāyāna Bodhisattvabhūmin mukaan perinteisten Vinaya-sääntöjen hylkääminen on rikkomus Mahāyānaa seuraaville munkeille
Louis de La Vallée-Poussin kirjoitti, että Mahāyāna-koulukunta luottaa perinteiseen munkkien täydelliseen ordinaatioon ja on näin toimiessa "täysin ortodoksinen" varhaisten buddhalaisten perinteiden askeettilupausten ja sääntöjen mukaan:
Lunar Society
Lunar Society oli Englannin Birminghamissa valistusajalla toiminut vapaamuotoinen tieteellinen seura. Siihen kuului aikansa menestyneitä teollisuusmiehiä, luonnontieteilijöitä ja taiteilijoita. He kokoontuivat täydenkuun aikaan päästäkseen turvallisesti kotiin kuunvalossa. Seuraa on kuvattu teollisen vallankumouksen ajatushautomoksi. Sen keskusteluissa jäsenet saattoivat keskustella ennenkuulumattomista ideoistaan, ja toisinaan tehdä pieniä kokeita selvittääkseen keskusteltujen asioiden luonnetta syvällisemmin. Perustajajäsenistä Erasmus Darwin kuvasi toimintaa "filosofiseksi naureskeluksi". Matthew Boulton ei ollut saanut juuri muodollista koulutusta, mutta hän oli erittäin kiinnostunut tähtitieteestä, meteorologiasta, kemiasta, sähköstä, lääketieteestä, taiteesta ja puutarhansuunnittelusta. On arvioitu, että ilman Boultonin liikemiesvaistoa ja Darwinin henkistä tukea masennukseen taipuvainen James Watt ei olisi tehnyt yhtä merkittäviä suurtekoja.
thumb|left|Darwinin kirje Boultonille. Tuohon aikaan filosofia- ja kirjallisuusseuroja perustettiin moniin muihinkin kaupunkeihin Royal Societyn esimerkin mukaisesti. Birmingham ei ollut vielä mikään suurkaupunki, eikä sen seura ollut Lontoon ulkopuolisista seuroista ensimmäinen, pitkäikäisin eikä tieteellisesti merkittävinkään. Silti se on ollut jälkipolvien silmissä maineikkain, lähinnä seuraan kuuluneiden suurmiesten ansiosta. Koska seura oli vapaamuotoinen, ei sen kokouksista pidetty pöytäkirjaa eikä jäsenistä koottu luetteloita. Yleensä seuran jäseniksi lasketaan ainakin Matthew Boulton, Erasmus Darwin, Thomas Day, Richard Lovell Edgeworth, Samuel Galton, James Keir, Joseph Priestley, William Small, Jonathan Stokes, James Watt, Josiah Wedgwood, John Whitehurst ja William Withering. 11 heistä (muut paitsi Day, Small ja Stokes) olivat myös Royal Societyn jäseniä. Perustajajäsenistä Darwin oli suosittu lääkäri ja keksijä, Boulton oli kekseliäs ja utelias tehtailija, Small oli Boultonin perhelääkäri ja Thomas Jeffersonin opettaja ja mentori. Joukkoon liittyivät myöhemmin keramiikkatehtailija Josiah Wedgewood, kemistit James Keir ja Joseph Priestley sekä höyrykoneen kehittäjä James Watt. Kaikki edellä mainitut 14 eivät olleet jäseniä yhtaikaa.
thumb|Soho House, seuran kokoontumispaikka. Seura tapasi aluksi Darwinin kotona missä he söivät päivällistä ja keskustelivat sen jälkeen myöhään yöhön. Kun Bolton osti Soho Housen Birminghamista, seuran kokoontumiset siirtyivät sinne. Seuran jäsenet uskoivat kiistelyn ja yhteistyön hyödyllisyyteen. Keskustelunaiheet vaihtelivat uusista höyrykoneiden malleista vasta löydettyjen kaasujen ominaisuuksiin. Kokoukset jatkuivat lähes joka kuukausi yli 30 vuoden ajan.
Derbyläinen taiteilija Joseph Wright maalasi seuran jäsenistä muotokuvia ja ryhmäkuvia, joista monet ovat esillä Derbyn kaupunginmuseossa. Niistä kuuluisin on The Orrey eli Filosofi luennoi telluuriosta. Tämä teos ja sen mukaan rakennettu telluurio ovat myös esillä museossa. Wright itse ei ollut Lunar Societyn jäsen, mutta koska hän oli sekä John Whitehurstin että Erasmus Darwinin pitkäaikainen ystävä, on häntä pidetty eräänlaisena ulkojäsenenä. Maalauksissaan hän onnistui sekä tavoittamaan seuran jäsenten näköisyyden että kuvaamaan heistä ilmenevää paneutumista ja innostusta kokeista ja keksinnöistä.
Heikki Sammallahti
Heikki Albert Sammallahti (alk. Henry Albert Lundahl, 20. tammikuuta 1886 Pyhäjärvi Ol – 17. lokakuuta 1954 Kokkola) oli suomalainen voimistelija. Hän osallistui Tukholman olympialaisiin 1912 ja saavutti joukkuevoimistelussa hopeaa. Kotimaassaan hän edusti Ylioppilasvoimistelijoita, Kemin Intoa, Seinäjoen Urheilijoita ja Kokkolan Voimistelijoita.
Sammallahti toimi voimistelunopettajana sekä urheilun järjestötehtävissä ja kunnallispolitiikassa. Hän osallistui sisällissotaan valkoisten puolella ja toimi Kokkolan suojeluskunnassa aina sen lakkauttamiseen asti 1944.
Paju (täsmennyssivu)
Paju tarkoittaa seuraavia:
Forum-teatteri
Forum-teatteri on yleisöä osallistava teatterimuoto, jossa on omat sääntönsä. Forum-teatterin tarkoituksena on käsitellä, keskustella ja kokeilla miten erilaiset toimintatavat vaikuttavat tilanteisiin, joissa ilmenee sortoa. Keskustelun ja osallistumisen myötä pyritään yhteisön, ja yksilöiden voimaantumiseen. Forum-teatterin tärkeimpänä kehittäjänä pidetään brasilialaista Augusto Boalia.
Forum-esityksen roolit
1. Jokeri
2. Protagonisti(sorrettu)
3. Antagonisti(t)(Sortaja)
Antagonisti on Forum-esityksen sortaja. Antagonisti siis aiheuttaa omalta osaltaan Protagonistin sorrettun aseman. Antagonisteja voi olla useita, ja kuten oikeassa elämässä, antagonisti ei välttämättä tiedosta sortavansa protagonistia toiminnallaan. Usein esityksen antagonistit ovat myös antagonisti-protagonisti-suhteessa toisiinsa
4. Katsoja-osallistujat(Spectactor)/aktiiviset havainnoijat(observers)
Esityksen yleisö muodostuu katsoja-osallistujista. Forum-esityksen yleisö osallistuu esityksen kulkuun keskustelemalla ja korvaamalla protagonistia, kun näyttelijöiden harjoittelemaa kohtausta esitetään uudestaan. Kun Katsoja-osallistuja huomaa uusintakierroksella tilanteen, jossa protagonisti voisi toimia toisin, voi hän keskeyttää esityksen ja tulla näyttämölle kokeilemaan ehdottamaansa toimintamallia. Antagonistit pyrkivät tällöin pysymään alkuperäisissä intentioissaan, joita näyttelijät saattavat myös vahvistaa, jotta nähtäisiin miten vaikeaa on todellisuudessa saada muutos aikaan.
Forum-esityksen kulku
1. Lämmittely
2. Antimallin esittäminen
Näyttelijät esittävät etukäteen huolellisesti harjoitellun kohtauksen, jossa protagonisti joutuu sorron kohteeksi. Kohtausta kutsutaan antimalliksi. Kohtauksessa henkilöt pyrkivät kohti tavoitteitaan, jotka yleensä ovat ristiriidassa keskenään. Protagonisti epäonnistuu tavoitteensa saavuttamisessa. 3. korvaaminen/ehdotukset
Kohtauksen esittämisen jälkeen Jokeri kysyy yleisöltä oliko kohtaus todenmukainen ja samaistuttavissa. Jokeri keskustelee kohtauksesta ja protagonistin asemasta yleisön kanssa, jolloin yleisö aktivoituu miettimään ratkaisumalleja, jotta protagonisti pääsisi tavoitteeseensa. Kohtaus esitetään uudestaan, mutta nyt yleisöllä on lupa keskeyttää esitys milloin vain kokeillakseen erilaisia protagonistin toimintamalleja. Kokeiluja voi olla useita ja kohtaus saatetaan esittää useita kertoja forum-esityksen aikana. Jokaisen kokeilun jälkeen on tärkeää, että Jokeri kysyy yleisöltä oliko toimintamallitarjous realistinen. Jos yleisö haluaa tietää lisää roolihenkilöistä voidaan käyttää erilaisia tekniikoita roolihenkilöiden taustojen ja asenteiden selvittämiseen. Roolihenkilöt voidaan mm. asettaa ns. kuumaan tuoliin, jossa yleisö kysyy Jokerin välityksellä roolihenkilöiltä selventäviä kysymyksiä. Näyttelijän on tärkeää muistaa tällöin vastata, kuten roolihenkilö itse vastaisi. Jopa valehtelu on roolihenkilöille sallittavaa.
5. Purku
Lopuksi keskustellaan aiheesta ja esityksestä, sekä korvausehdotuksista. Välttämättä esityksessä ei löydy vastausta esitettyihin ongelmiin, mutta keskustelu on Augusto Boalin mukaan tärkeämpää, kuin oikeat vastaukset.
Skårasalen
Skårasalen on Skandeihin kuuluva vuori Norjassa Ørstan kunnassa. Sen korkein kohta yltää 1 542 metriä merenpinnan tasoa korkeammalle.
Kalininin piiri (Tverin alue)
thumb|250px|Kalininin piiri Tverin alueen kartalla. Kalininin piiri on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 4 163 neliökilometriä. Asukkaita on 48 600 henkeä (vuonna 2009).
Piirin hallinnollinen keskus on Tverin kaupunki, joka ei kuuluu sen yhteyteen, vaan muodostaa erillisen kaupunkipiirikunnan. Kalininin piiriin kuuluvat Oršan, Suhoverkovon ja Vasiljevski Mohin taajamat sekä 15 maalaiskuntaa:
Piirin kautta kulkee Moskovan ja Pietarin välinen päärata sekä M 10 -valtatie. Suurimmat joet ovat Volga, Tvertsa ja Tmaka. Seutu on keskeistä maatalousaluetta. Piiri ei kuulu tverinkarjalaisten perinteiseen asuinalueeseen, mutta vuonna 1989 siellä oli 1 172 karjalaista.
Aristide Faccioli
right|thumb|250px|Facciolin kolmitaso, ensimmäinen italialainen lentokone. Aristide Faccioli (20. marraskuuta 1848 Bologna – 28. tammikuuta 1920 Torino) oli italialainen insinööri, suunnittelija sekä autoilun että ilmailun pioneeri.
Historia
Vuonna 1883 hän patentoi Italiassa kaksitoimisen kaasumoottorin toimintaperiaatteen. Kaasumoottori oli sen aikainen nimitys polttomoottoreille, joissa polttoaine sekoitettiin ilman kanssa palavaksi seokseksi. Kaksitoiminen kaasumoottori tarkoittaa nykytermeillä kaksitahtista bensiinimoottoria. Faccioli sai vuonna 1891 luvan valmistaa ja koeajaa vaunua johon oli asennettu polttomoottori ja vuonna 1895 hän sai patentin parannellulle nelitahtimoottorilleen.
Vuonna 1898 hän suunnitteli auton, jonka valmistuksen aloitti torinolainen Ceirano Giovanni Battista & C. -niminen yhtiö nimellä Welleyes. Faccioli itse nimitettiin kyseisen yhtiön tekniseksi johtajaksi.
Ceirano Giovanni Battista & C:n myytyä vuonna 1899 Welleyesin piirustukset ja patentit tulevalle F.I.A.T. SpA:lle, Faccioli siirtyi kaupan myötä uuden yhtiön tekniseksi johtajaksi. Hänen ensimmäinen työnsä oli jatkokehittää autostaan Fiatin ensimmäinen malli, Fiat 4 HP.
Faccioli suunnitteli Fiatille vielä kolme seuraavaa mallia Fiat 6 HP:n, 8 HP:n ja 10 HP:n, ennen lähtöään yhtiöstä vuonna 1901.
Vuonna 1902 hän perusti Torinoon oman yrityksen nimeltä ''Ing. A. Faccioli & C.'', joka valmisti moottoreita sekä autoihin että venekäyttöön. Vuonna 1905 yhtiöllä on torinolaisen ajoneuvovalmistaja Auto-Garage Quagliottin kanssa yhteinen näyttelyosasto Salone dell'automobile di Torino -näyttelyssä ja Faccioli esitteli siellä ensimmäiset omaa nimeään kantavat autonsa. Faccioli valmisti 12-, 16- ja 24-hevosvoimaisia autoja sekä linja-autoja ja teki oman yhtiönsä ohella suunnittelutöitä myös Fiatille vuoteen 1905 saakka. Vuonna 1906 yhtiön nimeksi muutettiin ''Società Ing. Aristide Faccioli'' joka lakkasi olemasta jo saman vuoden aikana ja sen tilalle perustettiin Società Faccioli Ferro Rampone, joka valmisti jäähdytinkennoja. Tämän yhtiön toiminta lakkasi vuonna 1908.
Vuonna 1908 valmistui S.P.A. Faccioli, ensimmäinen italialainen lentokone, jonka valmistuksesta vastasi ajoneuvovalmistaja Società Piemontese Automobili (S.P.A.). Koneen ensilento tapahtui tammikuun 13. päivänä vuonna 1909, jolloin Facciolin kone, hänen poikansa Marion ohjaamana nousi Aeroporto di Venaria Reale -lentokentältä 20 metrin korkeuteen. Lentäjän vähäisen kokemuksen takia kone tuhoutui lasketumisen yhteydessä.
Aristide Faccioli kuoli Torinossa vuonna 1920.
Seija Happonen
Aino Seija Kaarina Happonen (o.s. Knuutila, 4. syyskuuta 1935 Helsinki – 23. syyskuuta 2016 Helsinki) oli suomalainen pesäpalloilija, myöhemmin liikunnanopettaja.
Seija Happonen pesäpalloili menestyksekkäästi Pallo-Tovereiden joukkueessa.
Rory Culkin
thumb|Rory Culkin Rory Hugh Culkin (s. 21. heinäkuuta 1989) on yhdysvaltalainen näyttelijä. Näyttelijät Macaulay Culkin ja Kieran Culkin ovat hänen veljiään.
Takaisinkytketty neuroverkko
Takaisinkytketty neuroverkko (engl. recurrent neural network) on neuroverkkoarkkitehtuuri, jossa syötteiden informaatio kulkee aika-askelittain eteenpäin. Toisin kuin tavalliset eteenpäin suunnatut neuroverkot, takaisinkytketyt neuroverkot voivat käyttää sisäistä tilaa (muistia) syötteiden käsittelemiseen. Takaisinkytketyt neuroverkot ovatkin omiaan ajallisesti jäsennetyn datan, kuten käsinkirjoituksen, tekstin tai puheen käsittelyyn.
Tavalliset takaisinkytketyt neuroverkot kärsivät katoavan gradientin ongelmasta. Mitä kauemmas aika-akselilla mennään, sitä vähemmän muutokset vaikuttavat lopputulokseen, ja sitä vaikeampi on oppia syy-seuraussuhteita. Esimerkiksi kieltä tuottava verkko oppii hyvin parin sanan mittaisia syy-seurausketjuja, mutta kymmenen sanan päähän ulottuva oppiminen on jo miltei mahdotonta. Katoavan gradientin ongelmaan on kehitetty ratkaisuksi pitkäkestoinen lyhytkestomuisti -arkkitehtuuri (, lyh. LSTM). Tällainen verkko pitää yllä sekä tulos- (output) että piilotettua (hidden) muistikerrosta. LSTM-arkkitehtuuri parantaa huomattavasti pitkien syy-seurausketjujen oppimista.
Takaisinkytketyt neuroverkot (RNN) perustuvat David Rumelhartin, Geoffrey Hintonin ja Ronald J. Williamsin julkaisuun Learning representations by back-propagating errors vuodelta 1986. Pitkä-lyhytkestomuistiverkon esittelivät Sepp Hochreiter ja Jürgen Schmidhuber 1997. LSTM-verkot mullistivat puheentunnistuksen. käsialantunnistuksen, konekäännöksen ja kielimallinnuksen vuodesta 2007 eteenpäin.
Niklas Kaul
Niklas Kaul (s. 11. helmikuuta 1998 Mainz) on saksalainen yleisurheilun moniottelija, maailmanmestari ja Euroopan-mestari. Hän edustaa seuratasolla USC Mainzia. Kaul on 190 senttimetriä pitkä ja painaa 86 kilogrammaa.
Vuoden 2015 alle 18-vuotiaiden MM-kilpailuissa Kolumbian Calissa Kaul voitti kultaa kymmenottelussa uudella kisaennätyksellä 8002 pistettä ja saavutti myös hopeaa keihäänheitossa tuloksella 78,05. Hän voitti kymmenottelussa alle 20-vuotiaiden maailmanmestaruuden 2016 pistein 8162 ja Euroopan-mestaruuden 2017 ikäluokan maailmanennätyspistein 8435. Berliinin EM-kilpailuissa 2018 hän sijoittui neljänneksi. Vuonna 2019 hän voitti kymmenottelussa maailmanmestaruuden Dohan MM-kilpailuissa pistein 8691 ja alle 23-vuotiaiden Euroopan-mestaruuden Gävlessä pistein 8572. Vuodelle 2021 siirretyissä Tokion olympialaisissa hän keskeytti kymmenottelun. Eugenen MM-kilpailuissa hän keräsi 8434 pistettä ja sijoittui kuudenneksi. Münchenin 2022 EM-kilpailuissa Kaul voitti kultaa pisteillä 8545.
Aikuisten keihästä Kaul on heittänyt parhaimmillaan 79,05 lokakuussa 2019 Dohassa.
Frank Kaminsky
Kaminsky pelasi täydet neljä vuotta yliopistokoripalloa Wisconsinin yliopiston joukkueessa. Charlotte Hornets varasi hänet yhdeksäntenä vuoden 2015 NBA:n varaustilaisuudessa. Hän pelasi Charlottessa neljän kauden aikana 282 runkosarjaottelua ja seitsemän pudotuspeliä. Kesällä 2019 hän siirtyi Phoenix Sunsiin.
Van Aubelin lause
thumb pienoiskuva|van Aubelin konstruktio toimii nelikulmion ollessa yksinkertainen tai kompleksinen. van Aubelin lause esittää geometriassa nelikulmioiden sivuille piirrettävien neliöiden erään ominaisuuden. Valitaan mikä tahansa nelikulmio ja sen jokaiselle sivulle piirretään neliö, jonka sivun pituus on nelikulmion sivun pituinen ja joka yhtyy yhden sivunsa kanssa nelikulmion sivuun. Tällaisten neliöiden keskipisteet voidaan yhdistää toisiinsa kuudella janalla. Reunimmaista janoista muodostuvat nelikulmion sivut (joskus van Aubelin nelikulmio) ja kahdesta muusta janasta sen lävistäjät. Osoittautuu, että mainitut lävistäjät ovat yhtä pitkiä ja että ne leikkaavat toisensa kohtisuoraan.
Nelikulmion ei tarvitse tätä varten olla konveksi, vaan se voi olla jopa kompleksinen eli itseään leikkaava, jotta edellä esitetyt ominaisuudet säilyvät. Eräs muunnelma sallii nelikulmion yhden sivun kutistamisen jopa pisteeksi ja silti lause pätee. Toinen yksinkertainen muunnelma on piirtää edellä mainitut neliöt nelikulmion sivujen toiselle puolelle eli sisäänpäin. Myös tällöin neliöiden keskipisteiden lävistäjät ovat saman pituisia ja kohtisuorassa toisiinsa nähden.
Muita ominaisuuksia
Vaikka van Aubelin lauseen todistuksen alkuperäisessä esityksessä ei todistettu muuta, sisältyy tähän konstruktioon paljon muitakin ominaisuuksia. Esimerkiksi neliöiden keskipisteistä syntynyt nelikulmio on ortodiagonaalinen nelikulmio.
van Aubelin toinen lause
Hänen nimissään on toinenkin geometrinen lause, joka liittyy ceviaanikolmioihin. Jos merkitään kolmion ABC ceviaanikolmion A'B'C' ceviaanipistettä kirjaimella P, voidaan kirjoittaa janojen pituuksilla
Tinho
Adson Alves da Silva eli paremmin tunnettuna Tinho (s. 24. marraskuuta 1982, Juazeirossa), on brasilialainen hyökkääjäpelaaja, joka pelasi kaudella 2014 oululaisessa OPS:ssä.
Urallaan Tinho on pelannut pääosin Brasiliassa. Lisäksi hän pelasi Portugalin Serie-B:ssä Gondomarin riveissä kaudella 2007-2008. Suomeen ja AC Ouluun hän tuli syksyllä 2009.
Kokeneen keskikenttäpelaajan meriittilista on pitkä: Brasilian Pernambucon osavaltiosarjan mestaruus Náuticon riveissä kaudella 2004, nousu Brasilian pääsarjaan Sport Clube Recifen riveissä, nousu Veikkausliigaan AC Oulun paidassa kaudella 2009, Brasilian Sergipen osavaltionsarjan mestaruus Itabaianan riveissä kaudella 2006 ja valinta sarjan parhaaksi pelaajaksi.
Schindleria
Schindleria on tokkokaloihin kuuluva suku. Se luokiteltiin aiemmin omaan toukkakalojen heimoonsa (Schindleriidae). Suvun lajeja tavataan Intian valtameren ja Tyynenmeren lämpimistä vesistä koralliriuttojen läheisyydessä.
Tyypillisiä piirteitä
Suvun kaikki lajit ovat hyvin pienikokoisia, ja ne kasvavat suurimmillaan noin kahden sentin pituisiksi. Schindleria brevipinguis jää vain noin 8 millimetriä pitkäksi ja on mahdollisesti maailman pienin selkärankainen eläin. Toukkakalat ovat neoteenisiä eli niillä on aikuisenakin useita kalanpoikasille tyypillisiä piirteitä. Toukkakalat ovat pitkulaisia ja niiden ruumis on läpikuultava. Monet luut ja rustot ovat kehittymättömät.
Lajit
Sukuun kuuluu seitsemän lajia:
Red Team
Red Team on simuloiduissa tilanteissa hyökkäyksellinen, vihollista kuvaava oman organisaation yksikkö. Vastaavasti Blue Team tarkoittaa oman organisaation "varsinaista" yksikköä. Suomessa red teamista käytetään usein nimeä 'maaliosasto'.
Red Team luo toimintaan:
Store Smørskredtind
Store Smørskredtind tai Vestre Smørskredtinden on Skandeihin kuuluva vuorenhuippu Norjassa Ørstan kunnassa. Huipun korkeus merenpinnan tasosta on 1 631 metriä. Se kuuluu Ørstan ja Strandan kuntien rajalla sijaitsevaan Smørskredtindanen vuorimassiiviin ja on kahdesta siihen kuuluvasta huipusta korkeampi. Matalampi Austre Smørskredtinden on 1 606 metriä korkea.
Anastasija Merkušyna
Anastasija Olehivna Merkušyna (s. 14. tammikuuta 1995 Sumy) on ukrainalainen ampumahiihtäjä.
Ura
Anastasija Merkušyna on moninkertainen nuorten MM- ja EM-mitalisti. Nuorten maailmanmestaruuksia hän on saavuttanut yhden ja Euroopan-mestaruuksia kolme. Lisäksi hänellä on yleisessä sarjassa yksi Euroopan-mestaruushopea ja kolme -pronssia.
IBU-Cup-tasolla Merkušyna debytoi jo kaudella 2010–2011. Maailmancupissa hän kilpaili ensimmäisen kerran kaudella 2014–2015 Östersundissa. Hän kuitenkin vakiinnutti paikkansa Ukrainan edustusjoukkueessa vasta kaudella kaudella 2016–2017 ja pääsi osallistumaan vuoden 2017 maailmanmestaruuskilpailuihin. Siellä hän sijoittui kahdesti kymmenen parhaan joukkoon ollen kymmenes pikakilpailussa ja kahdeksas takaa-ajossa. Takaa-ajon kahdeksas sija on Merkušynan toistaiseksi paras henkilökohtainen sijoitus maailmancupin kilpailussa. Hän myös kuului Ukrainan MM-hopeaa voittaneeseen viestinelikkoon.
Merkušyna osallistui vuoden 2018 talviolympialaisiin sijoittuen parhaimmillaan takaa-ajon 46:nneksi. Hän myös kuului Ukrainan 11:nneksi sijoittuneeseen viestijoukkueeseen.
Vuoden 2019 maailmanmestaruuskilpailuissa Merkušyna oli parhaimmillaan normaalimatkan kymmenes. Hän myös saavutti MM-pronssia yhdessä Ukrainan muun viestijoukkueen kanssa. Hän oli kaudella 2018–2019 maailmancupin kokonaiskilpailun 35:s. Se on hänen toistaiseksi paras kokonaiskilpailun sijoituksensa. Vuoden 2020 maailmanmestaruuskilpailuissa hän voitti viestissä pronssia ja sijoittui normaalimatkalla 11:nneksi. Pokljukan MM-kilpailuissa 2021 hän saavutti viestissä pronssia. Henkilökohtaisissa kilpailuissa hän oli normaalimatkalla kolmastoista.
Merkušyna on päässyt viidesti maailmancupin kilpailuissa palkintokorokkeelle osana Ukrainan viestijoukkuetta, muttei ole kertaakaan voittanut osakilpailua. Lisäksi hänellä on yksi palkintosija seka- ja pariviestissä.
Mont Panié
Mont Panié on Uuden-Kaledonian korkein vuori, jonka huippu sijaitsee 1 629 metriä merenpinnan yläpuolella.
Burkina Fason vaakuna
right|240px Burkina Fason vaakuna on Burkina Fason tunnus lipun, kansallislaulun ja moton ohella. Se otettiin käyttöön vuonna 1997.
Toribash
Toribash on 3-D Turn Based kolmannen persoonan tappelupeli. Toribashin ideana on voittaa vihollispelaaja, jos vihollinen tulee hylätyksi (DQ) tai pisteillä. Taistelut tapahtuu niveliä liikuttelemalla frame by frame-tyylillä. Hampa on kehittänyt Toribashin vuonna 2003.
Koiranputki
Elinympäristö
Koiranputki viihtyy runsasravinteisessa, varsinkin typpipitoisessa maassa. Sitä tavataan avoimilla paikoilla, kuten niityillä, pihoilla ja tienpientareilla.
Levinneisyys
Koiranputkea tavataan lähes koko Euroopassa Espanjan, Portugalin ja Italian eteläisimpiä osia sekä Kreikkaa lukuun ottamatta. Se on levinnyt Pohjois-Amerikkaan ihmisen mukana.
Käyttö ja haitat
Koiranputki on syötävää; nuoria lehtiä voi käyttää keittoihin ja juuri muistuttaa vähän palsternakkaa. On myös oltava varovainen, sillä koiranputki muistuttaa ulkonäöltään myrkyllisiä hukanputkea, myrkkykatkoa, ja myrkkykeisoa. Nuppuvaiheisia kukintoja on yhdessä alunan kanssa käytetty vaatteiden keltavärin valmistukseen.
Koiranputkesta saattaa tulla ongelmallinen rikkakasvi, ja paras keino hävittämiseen on niittää kasvusto kukinnan jälkeen ennen siementen kypsymistä. Tämä täytyy toistaa muutamana kesänä.
Augusto Pestana
thumb|Augusto Pestana Augusto Pestana (22. toukokuuta 1868 – 29. toukokuuta 1934) oli brasilialainen insinööri ja poliitikko. Pestana oli Rio Grande do Sulin osavaltiossa sijaitsevan Ijuín kunnan ensimmäinen pormestari ja ensimmäinen toimitusjohtaja valtionrautateille. Hänet valittiin kolme kertaa Brasilian parlamenttiin. Hänen mukaansa on nimetty Augusto Pestanan kaupunki.
Nancy Johnson
Nancy Johnson (s. 14. tammikuuta 1974) on yhdysvaltalainen kivääriampuja ja olympiavoittaja.
Johnson on saavuttanut olympialaisissa Sydneyssä 2000 kultaa 10 m ilmakiväärissä tuloksella 497.7 (395+102.7).
Fritz von Below
thumb|Fritz von Below Fritz Wilhelm Theodor Karl von Below (23. syyskuuta 1853 Danzig – 23. marraskuuta 1918 Weimar) oli saksalainen kenraali, joka palveli ensimmäisessä maailmansodassa.
Below aloitti upseerinuransa vuonna 1873 ensimmäisessä kaartinrykmentissä. Hänestä tuli 1901 rykmentin- ja 1904 prikaatinkomentaja sekä 1905 kenraalimajuri ja pääesikunnan päämajoitusmestari. Vuodesta 1908 hän oli kenraaliluutnantti ja divisioonankomentaja sekä vuodesta 1912 jalkaväenkenraali ja XXII armeijakunnan komentaja. Sitä hän komensi myös maailmansodan alussa ja osallistui 1914 Saksan keisarikunnan 6. armeijan taisteluihin Lothringenissa. Vuodenvaihteessa Below armeijakuntineen siirrettiin itärintamalle ja hän osallistui 10. armeijan mukana Masurian järvien toiseen taisteluun helmikuussa 1915. Huhtikuussa hänet ylennettiin länsirintamalla toimineen 2. armeijan komentajaksi Karl von Bülowin tilalle. Kolmen divisioonan vahvuinen armeija vastasi Noyonin ja Commecourtin välisestä rintamaosuudesta.
Kesä–heinäkuussa 1916 Belowin 2. armeija kohtasi brittien massiivisen suurhyökkäyksen Sommen taistelussa. Vastoin Saksan esikuntapäällikkö Erich von Falkenhaynin oletusta Below oli arvellut odotetun hyökkäyksen kohdistuvan juuri omalle rintamaosuudelleen, ja oli siksi valmistautunut siihen parhaansa mukaan. Heinäkuun 19. päivänä 2. armeija jaettiin kahtia, ja Below sai komentoonsa siitä erotetun 1. armeijan, joka sijoitettiin Sommen pohjoispuolelle. Huhtikuussa 1917 1. armeija koottiin vielä kerran uudelleen 3. ja 7. armeijan osista Champagnen luo, ja Below sai johtaa siellä ranskalaisten käynnistämän Nivellen offensiivin torjumista. Kesällä 1918 hän komensi vielä 9. armeijaa Soissonsin eteläpuolella, mutta jätti palveluksen 8. elokuuta. Below jatkoi armeijan palveluksessa marraskuussa 1918 tapahtuneeseen kuolemaansa asti. Uransa viimeisessä vaiheessa hän osallistui uuden ohjesännön valmisteluun Saksan armeijalle.
Fritz von Below oli kenraali Otto von Belowin serkku.
Maya Bothe
Maya Bothe on saksalainen näyttelijä. Hänet tunnetaan tv-sarjasta Kriminalisti, jossa hän näyttelee rikoskomisario Alex Kelleriä. Hän on näytellyt myös sarjoissa Rikospaikalla ja Stolberg.
Shiver
Kappale julkaistiin albumin ensimmäisenä singlenä Britanniassa ja toisena Yhdysvalloissa. Single nousi sijalle 35 Britannian singlelistalla ja kriitikoiden arviot ”Shiverista” olivat yleisesti ottaen positiivisia. <!--
Tuotanto ja sävellys
"Shiver" was written two years before its actual release. Accordingly, Martin wrote the song while thinking of Australian singer-songwriter Natalie Imbruglia, the woman he was linked to, but later denied it. Some accounts have claimed, however, that Imbruglia was indeed not Martin's inspiration in writing the song. Instead, he appeared to have been inspired with girlfriends in his teenage days and early 20s. Martin actually wrote the song in a "glum" day, when he felt he would never find the right woman for him. He described it as something of a "stalking song", admitting he wrote it for a specific woman. In addition, Martin wrote the song while listening to music of Buckley, and had claimed it is their "most blatant rip-off song".
"Shiver" was recorded in Rockfield Studios in Wales, United Kingdom, where the band was booked by A&R representative Dan Keeling to begin working on the band's debut album, Parachutes. Keeling was disappointed with the early demos presented to him, saying it "didn't have any of their passion, their energy", a result of the band's freshly resolved internal pressure in the time. Keeling deemed the demos as "limp" and asked the band to redo it. Smaller parts of the song were recorded at Parr Street Studios in Liverpool, England, where the band relocated after Christmas in 1999.
The song was produced by Coldplay and British record producer Ken Nelson. As with most songs in the album, Nelson used an analogue desk in recording "Shiver". The guitar was re-dubbed in search of perfection, while Martin de-tuned his guitar to easily generate complex chord sequences. Martin's vocals were recorded in more than one take, but the band chose the one with a single take.
"Shiver" is in the alternative rock genre. A review claims that Coldplay's indie rock inclinations are obvious in the song. "Shiver" has been perceived to have influences of Buckley, whom Coldplay's early song influences were drawn from.
Julkaisu ja vastaanotto
"Shiver" is one of the older songs in Coldplay's catalogue, and had been performed at their early concerts in 1999. Later, it was initially released as an EP in spring of 2000. It was released as the album's lead single in the United Kingdom on 6 March 2000, months before the release of the album. The single has been picked up for B-play lists on some European prominent radio stations. In the United States, it was released as the second single, following the hit single "Yellow". Website IGN posted a video at the 2008 Games Convention in Leipzig, Germany, revealing "Shiver" to be part of the song list in the video game Guitar Hero World Tour.
The single's reception has been generally positive. It has reached number 35 on the UK Singles Chart. The song remains, until today, an audience favorite in live performances. It has earned the band praises from critics. Adrian Denning, in his review of the album, wrote, "'Shiver' has a vocal that could be Jeff Buckley influenced, the soaring vocals are a joy over a reasonably guitar rock based instrumental track." A review by David DeVoe in Hybridmagazine.com reads, "'Shiver' is a delightfully laid back tune, full of that great guitar sound that I have come to appreciate this band for." Spencer Owen of Pitchfork Media noted, "It's the only truly decent song on Parachutes, but simultaneously, it's the only one that blatantly shows its influences. In fact, the influence can even be pinned to a single song: Jeff Buckley's 'Grace.'" -->
Musiikkivideo
Kappaleen musiikkivideon ohjasi englantilainen ohjaaja Grant Gee. Videolla Coldplay soittaa ”Shiverin” pienessä studiossa. Parachutesin kannessa oleva keltainen maapallo nähdään musiikkivideossa vahvistimen päällä. Kappaleen musiikkivideota soitettiin voimakkaasti MTV:llä.
Herillos
Herillos (, 200-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Karthagosta.
Herillos oli Zenonin oppilas. Samoin kuin Aristonin, myös hänen ajattelunsa kehittyi myöhemmin muusta stoalaisuudesta poikkeavaan suuntaan. Aristonin tavoin myös hän keskittyi lähinnä etiikkaan, ja painotti hyveen ja paheen väliin jäävien asioiden yhdentekevyyttä. Hän ei kuitenkaan hylännyt täysin logiikkaa ja muita filosofian aloja.
Diogenes Laertios sanoo, ettei hän kirjoittanut kovin paljoa, mutta hänen teoksensa ovat täynnä voimaa. Hän hyökkäsi teoksissaan erityisesti opettajaansa Zenonia vastaan.
Good Morning Good Morning
Good Morning Good Morning on The Beatlesin kappale vuodelta 1967. Kokonaan John Lennonin kirjoittama laulu julkaistiin Sgt. Pepper’s Lonely Hearts Club Band -albumin yhdentenätoista raitana. Se merkittiin kuitenkin Lennonin ja Paul McCartneyn yhdessä tekemäksi. Vaikka kappaletta ei ole laskettu Lennonin parhaimpien sävellysten joukkoon kuuluvaksi, sisältää se samanlaista jutustelevaa lyriikkaa kuin esimerkiksi eräs hänen toinen kappaleensa, ”Strawberry Fields Forever”. Lukuisten ääniefektien vuoksi kappaletta on myös verrattu The Beach Boys -yhtyeen Pet Sounds -albumin materiaaliin.
Laulun synty
Lennon kirjoitti kappaleen tammikuussa 1967 Kenwoodin kodissaan Surreyssa. Kappale syntyi, kun hän pianoa soittaessaan kuuli televisiosta Kellogg’s-aamiaismuromainoksen laulun, joka kuului kokonaisuudessaan ”Good morning, good morning, The best to you each morning, Sunshine Breakfast, Kellogg’s Corn Flakes, Crisp and full of fun”. Lennon poimi tästä nimen ja kertosäkeen. Tapansa mukaisesti hän kirjoitti sanat ennen sävellystä. Yleisesti kappale kertoo siitä, ettei ole paljoa sanottavaa; ”I’ve got nothing to say but it’s ok”. Se myös kuvaa Lennonin silloista huumeiden ja kylmän avioliiton leimaamaa elämää, jossa hän oli jäämässä kaiken ulkopuolelle.
Laulun säe ”It’s time for tea and Meet the wife” on viittaus BBC:n tuolloin esittämään televisiosarjaan Meet the Wife. Sattumalta sarja päättyi samoihin aikoihin, kun ”Good Morning Good Morning” kirjoitettiin. Jakso, jota Lennon katsoi, lähetettiin 12. joulukuuta 1966, ja siinä Thora Hirdin näyttelemä hahmo pyrkii ostamaan viime hetken joululahjoja. Tämä todennäköisesti innoitti riviin ”People running round, It’s five o’clock, Everywhere in town is getting dark, Everyone you see is full of life, It’s time for tea and Meet the Wife”.
Äänitys
Lennon teki kappaleesta demon helmikuun alussa, ja muutamaa päivää myöhemmin The Beatles aloitti sen levytykset. 8. helmikuuta kappaleen pohja oli saatu nauhalle kahdeksalla otolla, ja sille sisältyvät George Harrisonin rytmikitara, Lennonin laulun raakaversio, ja Ringo Starrin rummut. 16. helmikuuta Paul McCartney lisäsi kappaleeseen basson ja samalla äänitettiin Lennonin lauluraita. 23. maaliskuuta Lennon soitti kitarallaan erilaisia ideoita puhallinsovituksesta. Niinpä tuottaja George Martin lisäsi mukaan Sounds Incorporated -puhallinsektion. Beatlesin jäsenet olivat tavanneet kyseisen ryhmän huhtikuussa 1962 Star-Clubilla Hampurissa. Aluksi Lennon ei kuitenkaan ollut tyytyväinen puhaltimiin:
28. maaliskuuta Lennon uusi lauluraitansa, McCartney soitti kappaleen kitarasoolon ja kaksikko äänitti myös taustalaulun. Lennonin ideasta mukaan lisättiin myös Abbey Road Studiosin kokoelmista erilaisia eläinten ääniä. Kyseisistä ääninauhoista Volume 35: Animals and Bees ja Volume 57: Fox-hunt  on sittemmin tullut kuuluisia. Kappale päättyy kanan ääneen, koska sen katsottiin sopivan täydellisesti äänen kanssa, jonka George Harrison tekee kitarallaan albumin seuraavan raidan ”Sgt. Pepper’s Lonely Hearts Club Band (Reprise)” alussa. Ääniefektit lisättiin kappaleeseen viimeiseksi, 29. maaliskuuta.
Kappale miksattiin 29. maaliskuuta ja 19. huhtikuuta 1967.
Rakenne
Kappaleen sävellaji on A-duuri ja tahtilajina vaihtelee 5/4-, 3/4- ja 4/4. Se etenee seuraavasti: